बोले-बीच के ओवरों में हम काफी डॉट बॉल खेले, ओस का फायदा नहीं उठा पाए
CSK vs RR IPL 2023; MS Dhoni's reaction and emotions as his team, Chennai Kings, lost by 3 runs to Sanju Samson's RR Team IPLके 16वें सीजन में बुधवार को चेन्नई सुपर किंग्स को अपने घरेलू ग्राउंड पर 3 रन से हार का सामना करना पड़ा। राजस्थान ने 15 साल बाद चेन्नई को उसके घर में हराया।
IPLके 16वें सीजन में बुधवार को चेन्नई सुपर किंग्स को अपने घरेलू ग्राउंड पर 3 रन से हार का सामना करना पड़ा। राजस्थान ने 15 साल बाद चेन्नई को उसके घर में हराया। टीम के कप्तान महेंद्र सिंह धोनी ने 3 रन से हार के लिए मिडिल ऑर्डर के बल्लेबाजों को दोषी माना। वहीं राजस्थान रॉयल्स के कप्तान संजू सैमसन ने जीत की वजह गेंदबाजों को शांत रहना बताया।
धोनी ने मैच के बाद प्रजेंटेशन में कहा कि बीच के ओवर में हमें कुछ और स्ट्राइक रोटेशन की जरूरत थी। हमारे मिडिल ऑर्डर ने बीच के ओवरों में काफी डॉट बॉल खेलीं। मुझे लगता है कि बीच के ओवरों में हमें कुछ और स्ट्राइक रोटेशन की जरूरत थी।
स्पिनरों के लिए ज्यादा कुछ नहीं था, लेकिन उनके पास अनुभवी स्पिनर थे और हम स्ट्राइक रोटेट नहीं कर पाए। यह इतना मुश्किल नहीं था। यहां न तो गेंद टप्पे खाने के बाद रुक कर ही आ रही थी और न ही टर्न ले रही थी। ऐसे में हमें एक-दो रन लेते रहना चाहिए था। मैं और जडेजा बल्लेबाज के रूप में आखिरी जोड़ी थे। इसलिए हमें संभल कर भी खेलना था।
गेंदबाजों की गलतियों का फायदा उठाकर शॉट लगाए
धोनी ने 3 छक्कों की मदद से 17 गेंदों पर नाबाद 32 रन बनाए। जबकि जडेजा ने 15 गेंदों पर 25 रन बनाए। धोनी ने 3 छक्के लगाने के सवाल पर कहा कि मैं गेंदबाजों की गलतियों का इंतजार करता हूं और बड़ा शॉट लगाता हूं। आखिरी ओवर में गेंदबाज थोड़ा दबाव में था।
धोनी ने आखिरी ओवर में दो छक्के जड़े थे। उन्होंने आगे कहा कि ओस की वजह से बल्लेबाजी आसान हो गई थी। हम इसका फायदा नहीं उठा पाए। हमारे गेंदबाजों ने अच्छा प्रदर्शन किया।
कप्तान के रूप में 200 मैच खेलने पर उन्होंने कहा- मैं माइलस्टोन्स पर उतना ध्यान नहीं देता हूं। क्या फर्क पड़ता है अगर वह 199वां मैच हो या 200वां है। 200 मैच खेलना खुशी की बात है, लेकिन जैसा कि मैंने कहा कुछ खास नहीं।
आखिरी ओवर में बनाने थे 21 रन
CSK को आखिरी ओवर में 21 रन की जरूरत थी। क्रीच पर धोनी और जडेजा थे। वहीं राजस्थान की ओर से तेज गेंदबाज संदीप शर्मा गेंदबाजी कर रहे थे। संदीप ने इस ओवर में 17 रन ही दिए और चेन्नई को 3 रन से हार का सामना करना पड़ा। यहां पढ़ें मैच रिपोर्ट 
संजू ने गेंदबाजों की तारीफ की
वहीं राजस्थान रॉयल्स के कप्तान संजू सैमसन ने टीम की जीत पर कहा कि हमारे गेंदबाज काफी शांत रहे। उन्होंने काफी अच्छी गेंदबाजी की। हमने भी अपने कैच पकड़े। चेपॉक में हमारी यादें अच्छी नहीं है, मैं यहां कभी नहीं जीता और आज इस मैच को हम जीतना चाहते थे।
